**KITÖLTÉSI ÚTMUTATÓ**

**A „Természetes személyek részére nem önkormányzati tulajdonú I. kerületi lakóingatlanok energetikai korszerűsítésének támogatására” tárgyú pályázati KIÍRÁShoz**

TARTALOM:

1. **Pályázati KIÍRÁS és a pályázati eljárás során alkalmazott fogalommeghatározások**
2. **adatlap kitöltési útmutató**
3. **mellékletek összeállítására vonatkozó segédlet ÉS Ellenőrző lista a beadáshoz**
4. **Jogszabály kivonatok És tájékoztató a nyilatkozatokhoz**
5. **Pályázati KIÍRÁS és a pályázati eljárás során alkalmazott fogalommeghatározások**
6. ***életvitelszerűen lakott lakás:*** az a lakóingatlan, amely a pályázó és családja életének helyszínéül szolgál, ahol életét szervezi, azaz az életviteléhez szükséges tevékenységeket végzi, ahol a közüzemi szolgáltatásokat igénybe veszi
7. ***lakóingatlan:*** az ingatlan-nyilvántartásban lakás vagy lakóház fő rendeltetés szerinti jelleggel nyilvántartott ingatlan
8. ***pályázó:*** a pályázati feltételeknek megfelelő nagykorú cselekvőképes természetes személy,
9. ***család:*** a felújítással érintett lakóingatlanban lakóhellyel vagy tartózkodási hellyel rendelkező közeli hozzátartozók közössége
10. ***közeli hozzátartozó:*** a házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő, a testvér és az élettárs
11. ***élettárs***: élettársi kapcsolat áll fenn két olyan, házasságkötés nélkül közös háztartásban, érzelmi és gazdasági közösségben (a továbbiakban: életközösség) együtt élő személy között, akik közül egyiknek sem áll fenn mással házassági életközössége, bejegyzett élettársi életközössége vagy élettársi kapcsolata, és akik nem állnak egymással egyenesági rokonságban vagy testvéri kapcsolatban
12. ***egyedülélő***: az a személy, aki egyszemélyes háztartásban lakik;
13. ***egyedülálló:*** az a személy, aki hajadon, nőtlen, özvegy, elvált vagy házastársától külön él, kivéve, ha élettársa van;
14. ***jövedelem:*** a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve a Szjatv. 1. számú melléklete szerinti adómentes bevételt, és azon bevétel, amely után az egyszerűsített vállalkozói adóról szóló törvény, a kisadózó vállalkozások tételes adójáról és a kisvállalati adóról szóló törvény vagy az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni. A családi pótlékot, az árvaellátást és a tartásdíj címén kapott összeget annak a személynek a jövedelmeként kell figyelembe venni, akire tekintettel azt folyósítják.
15. ***teljes bizonyító erejű magánokirat:***

* az az okirat, melyet a kiállító saját kezűleg írt és aláírt,
* az az okirat, melyen két tanú igazolja, hogy az okirat aláírója a részben vagy egészben nem általa írt okiratot előttük írta alá, vagy aláírását előttük saját kezű aláírásának ismerte el; igazolásként az okiratot mindkét tanú aláírja, továbbá az okiraton a tanúk nevét és - ha törvény eltérően nem rendelkezik - lakóhelyét, ennek hiányában tartózkodási helyét olvashatóan is feltüntette.

1. **adatlap kitöltési útmutató**

Figyelem! Az adatlap minden rovatát ki kell tölteni. Amennyiben egy adat nem releváns, vagy nemleges, úgy ott egy vízszintes vonallal kell azt jelölni a válasz helyén (kihúzás). Ezzel teszi egyértelművé a pályázó, hogy nem elfelejtette kitölteni az adott kérdésre a választ, hanem nemleges, vagy nem releváns a válaszadás.

Adatlap 1. pontjához:

* A pályázó személyes adataival kell kitölteni.
* Tartózkodási helyet abban az esetben kell kitölteni, ha a pályázó lakcímkártyával igazolható módon a lakóhelye mellett tartózkodási helyet is létesített. Ebben az esetben aláhúzással kell jelölni, mely lakásban lakik életvitelszerűen.
* 1.2. Pályázó tulajdonostárs adatait abban az esetben kell kitölteni, ha a pályázó nem 1/1 hányadban tulajdonosa az ingatlannak.

Adatlap 2. pontjához:

* A pályázóval egy lakásban együtt lakó, ott bejelentett lakó- vagy tartózkodási hellyel rendelkező hozzátartozók adataival kell kitölteni a táblázatot.

Adatlap 3. pontjához:

* A pályázóval együtt lakó családtagok jövedelmi adataival kell kitölteni a táblázatot. Minden jövedelmet fel kell tüntetni, tekintettel a pályázati kiírás 2.3. pontjában meghatározott jövedelmi korlátokra. A jövedelemigazolások módját jelen útmutató III.1. pontja tartalmazza.

Adatlap 4. pontjához:

* A korszerűsítésre kerülő lakóingatlanra vonatkozó adatokkal kell kitölteni.

Adatlap 5. pontjához:

* A korszerűsítési munkák időbeni ütemezését kell megadni. Fontos az ütemezés szempontjából figyelembe venni a pályázatok vizsgálatának, a hiánypótlásnak, döntésnek és szerződéskötési időszaknak az időigényét. A pályázó által megadott ütemezés kerül be támogatás esetén a támogatási szerződésbe, ez az ütemezés köti mindkét felet.

Adatlap 6. pontjához:

* Be kell mutatni részletesen a támogatásból megvalósítani tervezett tevékenységeket, feladatokat, beszerzéseket a mennyiségek és műszaki jellemzők megadásával. Be kell mutatni a meglévő állapotot, a tervezett állapotot, hivatkozva a pályázati kiírás 1.3. pontjában meghatározott követelményekre.
* A leírás bővíthető, digitálisan új sorok beszúrásával, papír alapon benújtott pályázat esetében önálló íven. Az utóbbi esetben fel kell írni az ívre a „PÁLYÁZATI ADATLAP KIEGÉSZÍTÉSE Természetes személyek részére nem önkormányzati tulajdonú I. kerületi lakóingatlanok energetikai korszerűsítésének támogatására tárgyú pályázathoz” szöveget, megjelölve a kiegészítendő pontot, valamint dátummal és aláírással kell ellátni.

Adatlap 7.1. pontjához:

* **A költségtervet úgy kell kitölteni, hogy az tartalmazza az általános forgalmi adó összegét** (bruttó érték). Felhívjuk a figyelmet arra, hogy amennyiben vállalkozói ajánlat alapján kerül kitöltésre a táblázat, különösen legyenek figyelemmel arra, hogy minden mezőben a bruttó érték szerepeljen. (Vállalkozói ajánlatok tételei jellemzően nettó értékek, és csak a főösszesítő tartalmazza az általános forgalmi adó mértékét.)
* A költségtervben tételesen be kell mutatni a tervezett beszerzéseket, munkákat, megadva az összes mennyiséget, azok anyagköltségét és munkadíját. Amennyiben tervezés is történik, azt önálló tételként kell megadni, de csak a munkadíj oszlop kerül kitöltésre.
* Az ÖSSZESEN sorban összesíteni kell az anyagköltségeket és a munkadíjakat.

Adatlap 7.2. – 7.4. pontokhoz:

* A költségtervet úgy kell kitölteni, hogy az tartalmazza az általános forgalmi adó összegét.
* A 7.2. pontban a 7.1. pont ÖSSZESEN sorában szereplő anyagköltség és munkadíj összegek együttes értékét kell megadni.
* A 7.3. pontban a támogatási igényt kell megadni, a pályázati kiírás 3.1.3. – 3.1.6. pontokban meghatározott feltételek figyelembevételével.
* A 7.4. pontban az önerő mértéket kell megadni, a pályázati kiírás 3.1.3. – 3.1.6. pontokban meghatározott feltételek figyelembevételével. A projekt összköltsége (7.2.) meg kell egyezzen a 7.3. és 7.4 pontok együttes összegével.

Adatlap 7.5 ponthoz:

* Amennyiben az önerő más támogatási forrást is tartalmaz, ebben a pontban kell megadni annak összegét.

Nyilatkozatokhoz

* A pályázó köteles az 1.-10. sorszámú nyilatkozatok kitöltésére, kivéve a 8. és 9. nyilatkozatot, amennyiben azok nem relevánsak. A nyilatkozatokhoz kapcsolódó jogszabály kivonatok és adatvédelmi tájékozató jelen kitöltési útmutató IV. fejezetében találhatók.

1. **mellékletek összeállítására vonatkozó segédlet ÉS Ellenőrző lista a beadáshoz**

**III.1. A jövedelemigazolás módja:**

* Rendszeres jövedelemnél: a kérelem benyújtását megelőző havi nettó jövedelemigazolás, rendszeres munkabér esetén a munkáltató által kiállított hiteles jövedelemigazolás vagy fizetési jegyzék, amely tartalmazza a bruttó és a nettó munkabért
* A Magyar Államkincstár, az állami foglalkoztatási szerv, az önkormányzat, a kormányhivatal által folyósított ellátásoknál: a kérelem benyújtását megelőző hónapban kifizetett ellátás igazoló szelvénye, illetőleg az utolsó havi bankszámla kivonat és az ellátást megállapító határozat (döntés) másolata
* Nyugdíj igazolására: a Magyar Államkincstár Nyugdíjfolyósító Igazgatósága által elkészített és év elején megküldött tájékoztató, amely tartalmazza a tárgyévben folyósított ellátás, öregségi nyugdíj összegét (zöld színű összesítő tájékoztató) és a kérelem benyújtását megelőző hónapban kifizetett ellátás igazoló szelvénye, illetőleg az utolsó havi bankszámla kivonat
* Vállalkozás, szünetelő vállalkozás esetén: az adóbevallással már lezárt hónapok tekintetében NAV (adóhatóság) által kiállított jövedelemigazolás, valamint az adóbevallással még le nem zárt hónapok tekintetében a vállalkozó nyilatkozata vagy könyvelő által kiállított igazolás a jövedelemről havi bontásban
* Alkalmi munka esetében: nyilatkozat a kérelem benyújtását megelőző 12 havi nettó jövedelemről
* Álláskereső esetében: az illetékes foglalkoztatási szerv által kiállított igazolás arról, hogy szerepel az álláskeresők nyilvántartásában, továbbá nyilatkozat a kérelem benyújtását megelőző utolsó havi jövedelemről
* 16. életévet betöltött gyermek esetén: az oktatási, felsőoktatási intézmény 30 napnál nem régebbi igazolása a nappali oktatás munkarendje szerint fennálló tanulói vagy hallgatói jogviszonyról
* Egyetemi, főiskolai hallgató ösztöndíja esetén: a felsőoktatási intézmény 30 napnál nem régebbi igazolása az ösztöndíj összegéről, valamint a kérelem benyújtását megelőző hónapban kifizetett támogatás igazoló szelvénye, illetőleg az utolsó havi bankszámla kivonat
* Egyedülálló, különélő szülő esetén: gyermektartásdíj utolsó havi összegének igazolása bankszámlakivonattal, vagy postai szelvénnyel, vagy szülői nyilatkozattal

**II.2. Ellenőrző lista a benyújtandó dokumentumokhoz**

|  |  |  |
| --- | --- | --- |
|  | **Benyújtandó dokumentoumok** | **igen/nem** |
|  | Adatlap |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | * + - 1. Nyilatkozat |  |
|  | Jövedelemigazolás - Rendszeres jövedelem |  |
|  | Jövedelemigazolás - A Magyar Államkincstár, az állami foglalkoztatási szerv, az önkormányzat, a kormányhivatal által folyósított ellátások |  |
|  | Jövedelemigazolás - Nyugdíj igazolása |  |
|  | Jövedelemigazolás - Vállalkozás, szünetelő vállalkozás |  |
|  | Jövedelemigazolás - Alkalmi munka |  |
|  | Jövedelemigazolás - Álláskereső |  |
|  | Jövedelemigazolás -16. életévet betöltött gyermek |  |
|  | Jövedelemigazolás - Egyetemi, főiskolai hallgató ösztöndíja |  |
|  | Jövedelemigazolás - Egyedülálló, különélő szülő |  |
|  | Jövedelemigazolás – Ingó, ingatlan vagyontárgy értékesítés |  |
|  | Jövedelemigazolás- Egyéb jövedelem |  |
|  | Jövedelemigazolás – Összes havi nettó jövedelmet csökkentő tényezők |  |
|  | Az állami adóhatóság által kiállított 30 napnál nem régebbi igazolás arról, hogy a pályázónak köztartozása nem áll fenn, |  |
|  | Tulajdonostárs hozzájáruló nyilatkozata |  |
|  | Lakásbérlet esetén a lakáshasználat jogcímét igazoló okirat másolata |  |
|  | Lakásbérlet esetén a lakás tulajdonosának írásbeli hozzájárulása a korszerűsítési munkálatokhoz, valamint a felek magállapodása a korszerűsítéssel létrehozott új érték tulajdonjogát illetően, és a felek közötti elszámolás módjáról legalább teljes bizonyító erejű magánokiratban |  |
|  | Fényképfelvételek a korszerűsítés előtti állapotról (legalább 3 db), amennyiben megkezdődött a projekt megvalósítása |  |

1. **Jogszabály kivonatok És tájékoztató a nyilatkozatokhoz**

**IV.1. A 4. számú nyilatkozathoz: 2011. évi CXCV. törvény** **az államháztartásról 48/B §**

„48/B. § (1) Nem lehet a támogatási jogviszonyban kedvezményezett

a) az, aki a támogatási döntést meghozta vagy aki a támogatási döntés meghozatalában döntés-előkészítőként részt vett,

b) az, aki a támogatási döntés időpontjában a Kormány tagja, államtitkár, közigazgatási államtitkár, helyettes államtitkár, kormánymegbízott, kormánybiztos, miniszterelnöki megbízott, miniszterelnöki biztos, megyei közgyűlés elnöke, főpolgármester, polgármester - az 5000 fő vagy ez alatti lakosságszámú település polgármestere kivételével -, regionális fejlesztési ügynökség vezető tisztségviselője,

c) az a) és b) pont szerinti személlyel közös háztartásban élő hozzátartozó,

d) - a nyilvánosan működő részvénytársaság kivételével - az a) és b) pont szerinti személy tulajdonában álló gazdasági társaság,

e) - az állam, a helyi önkormányzat, illetve a köztestület legalább 50%-os közvetlen vagy közvetett tulajdonában lévő gazdasági társaság, valamint a sportegyesület, a sportszövetség, a polgárőr szervezet és az állam által alapított vagyonkezelő alapítvány, valamint azon vagyonkezelő alapítvány, amelyhez az állam csatlakozott kivételével - az olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja.”

**IV.2. 5. számú nyilatkozathoz: 2007. évi CLXXXI. törvény a közpénzekből nyújtott támogatások átláthatóságáról 6. §**

„6. § (1) Nem indulhat pályázóként, és nem részesülhet támogatásban

a) aki a pályázati eljárásban döntés-előkészítőként közreműködő vagy döntéshozó,

b) a kizárt közjogi tisztségviselő,

c) az a)-b) pont alá tartozó személy közeli hozzátartozója,

d) az a)-c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,

f) az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy

fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

g) akinek a részvételből való kizártságának tényét a 13. § alapján a honlapon közzétették.

(1a)

(2) Az (1) bekezdés e) pontját nem kell alkalmazni [a területfejlesztésről és a területrendezésről szóló törvény](https://optijus.hu/optijus/lawtext/99600021.TV#sid) által meghatározott regionális fejlesztési ügynökségre, ha a támogatás célja a fejlesztési támogatások elosztása intézményrendszere működésének támogatása, továbbá olyan támogatás, amelynek előkészítésében, lebonyolításában a regionális fejlesztési ügynökség nem vesz részt, illetve a támogatással kapcsolatos döntésre befolyással nem rendelkezik.

(3) A Nemzeti Kulturális Alap bizottsága és kollégiumai által elbírált pályázatok tekintetében az (1) bekezdés e) pontja nem akadálya annak, hogy olyan egyesület, alapítvány, gazdasági társaság, egyházi jogi személy vagy szakszervezet pályázzon, amelyben a pályázati eljárásban döntés-előkészítőként közreműködő vagy döntéshozó személy, vagy ennek közeli hozzátartozója vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja.

(4) Ha a (3) bekezdés szerinti pályázatról a döntést a Nemzeti Kulturális Alap kollégiuma vagy a Nemzeti Kulturális Alapról szóló [1993. évi XXIII. törvény](https://optijus.hu/optijus/lawtext/99300023.TV#sid) (a továbbiakban: [NKA tv.](https://optijus.hu/optijus/lawtext/99300023.TV#sid)) [2. §-ának (6) bekezdése](https://optijus.hu/optijus/lawtext/99300023.TV/tvalid/2021.12.2./tsid/lawrefP(2)B(6)) szerint a bizottság hozná, a 6. § (1) bekezdés e) pontjában meghatározott valamely körülmény fennállása az érintett kollégiumi vagy bizottsági tag [NKA tv. 2/A. § (5) bekezdésében](https://optijus.hu/optijus/lawtext/99300023.TV#sidlawrefP(2/A)B(5)) meghatározott összeférhetetlenségét alapozza meg.

(5) Az (1) bekezdés e) pontja alkalmazásában nem minősül alapítványnak a külön törvény alapján létrehozott, a párt működését segítő tudományos, ismeretterjesztő, kutatási, oktatási tevékenységet végző alapítvány.

(6) Az (1) bekezdés alkalmazásában nem minősül tisztségviselőnek a vagyonkezelő alapítvány vagyonellenőre.”

**IV.3. Az 6. számú nyilatkozathoz: 2007. évi CLXXXI. törvény a közpénzekből nyújtott támogatások átláthatóságáról 8. §**

„8. § (1) Ha a pályázó

a) a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,

b) nem kizárt közjogi tisztségviselő,

c) az a)-b) pont alá tartozó személy közeli hozzátartozója,

d) az a)-c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy az egyesület ügyintéző vagy képviseleti szervének tagja,

köteles kezdeményezni e körülménynek a honlapon történő közzétételét a pályázat benyújtásával egyidejűleg.

(2) Ha az érintettséget megalapozó körülmény a pályázat benyújtása után, de a támogatási döntés előtt következik be, a pályázó köteles 8 munkanapon belül kezdeményezni e körülménynek a honlapon történő közzétételét.

(3) Ha a pályázó a közzétételt határidőben nem kezdeményezte, támogatásban nem részesülhet.”

**IV.4. Az 7. és 8. számú adatkezelési nyilatkozathoz: Adatkezelési tájékoztató**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, az Európai Parlament és a Tanács (EU) 2016/679 rendeletében (a továbbiakban: GDPR) meghatározott kötelezettségeket Budapest I. kerület Budavári Önkormányzat (székhely: 1014 Budapest, Kapisztrán tér 1., a továbbiakban: Önkormányzat) mint Adatkezelő a jelen Tájékoztatóval teljesíti a „Természetes személyek részére nem önkormányzati tulajdonú I. kerületi lakóingatlanok energetikai korszerűsítésének támogatására” tárgyúpályázattal összefüggő adatkezelésével kapcsolatban.

Az Önkormányzat azon természetes személyek adatait kezeli, akik pályázatukat benyújtották továbbá a pályázók tulajdonostársának és lakásbérlet esetén a lakás tulajdonosának a pályázati feltételek megvalósulásának ellenőrzéséhez szükséges adatait (a továbbiakban: Érintettek),

Az Önkormányzat az Érintettek által megadott személyes adatokat a GDPR előírásainak betartásával az alábbiak szerint kezeli és használja fel.

Adatkezelő adatai, elérhetősége:

* Budapest Főváros I. kerület Budavári Polgármesteri Hivatal (a továbbiakban: Hivatal)
* székhely: 1014 Budapest, Kapisztrán tér 1.
* e-mail: [hivatal@budavar.hu](mailto:hivatal@budavar.hu)
* telefon: (+36) 1-458-3000
* Adatvédelmi tisztviselő e-mail: [adatkezeles@budavar.hu](mailto:adatkezeles@budavar.hu)

Az adatkezelés jogalapja:

Az Érintettnek az adatkezelésről szóló tájékoztatás megismerését követően adott önkéntes, konkrét, egyértelmű hozzájárulása, melyet erre irányuló kifejezett nyilatkozatával ad meg. Az érintett hozzájárulását a Hivatal nyilvántartja.

Az adatkezelés célja:

A személyes adatok kezelése az energetikai korszerűsítési pályázat keretében a pályázatok értékeléséhez, a pályázóval történő kapcsolattartáshoz, valamint a pályázaton támogatásban részesülőkkel kötendő szerződés megkötése érdekében szükséges.

A kezelt adatok köre és az adatkezelés időtartama:

* A Hivatal az alábbi személyes adatokat kezeli: név; születési név; születés hely, idő; anyja neve; családi állapot; adószám; bankszámlaszám, lakóhely (bejelentett); tartózkodási hely (bejelentett), lakóhely létesítésének i deje, tartózkodási hely létesítésének ideje, elérhetődéhek, telefon, e-mail, cslaádtagok adatai (adatlap 2. pont) , jövedelmi adatok (adatlap 3. pont)
* A Hivatal a megjelölt személyes adatokat az alábbi időpontig kezeli: a személyes adatokat az önkormányzati hivatalok egységes irattári tervének kiadásáról szóló 78/2012. (XII.28.) BM rendelet és belső szabályzatok szerinti időtartamig, a számviteli bizonylatokat nyolc évig őrzi meg.

Az adatokhoz való hozzáférés:

A személyes adatokhoz a bíráló bizottság tagjai, a Hivatal pályázat lebonyolításában résztvevő munkatársai és az Önkormányzat pályázat lebonyolításában résztvevő tisztviselői férnek hozzá.

Az Érintett adatkezeléssel kapcsolatos jogai:

* A tájékoztatás kéréshez való jog

Az Érintett az adatkezelő 1. pontban megadott elérhetőségeken keresztül, írásban tájékoztatást kérhet a Hivataltól arról, hogy milyen személyes adatait, milyen jogalapon, milyen adatkezelési cél miatt, milyen forrásból, mennyi ideig kezeli a Hivatal, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait. A Hivatal az érintett kérelmét legfeljebb egy hónapon belül, az általa megadott elérhetőségre küldött levélben teljesíti.

* A helyesbítéshez való jog

Az Érintett az 1. pontban megadott elérhetőségeken keresztül írásban kérheti, hogy a Hivatal módosítsa valamely személyes adatát.

* A törléshez való jog

Az Érintett az 1. pontban megadott elérhetőségeken keresztül írásban kérheti a Hivataltól a személyes adatainak a törlését, kivéve, ha az adatkezelés jogszabályon alapul, vagy jogi igények előterjesztéséhez, érvényesítéséhez, védelméhez szükséges a kezelése.

* Adatkezelés korlátozásához (zárolásához) való jog

Az Érintett az 1. pontban megadott elérhetőségeken keresztül írásban kérheti, hogy a Hivatal korlátozza az adatkezelést, ha az érintett vitatja azok pontosságát, arra az időtartamra, amíg az adatkezelő ellenőrzi személyes adatok pontosságát, ha az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását, ha az adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények érvényesítéséhez, előterjesztéséhez vagy védelméhez, vagy ha az érintett tiltakozott az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.

* A tiltakozáshoz való jog

Az Érintett az 1. pontban megadott elérhetőségeken keresztül írásban tiltakozhat az adatkezelés ellen, ha az Adatkezelő a személyes adatot közvélemény-kutatás vagy tudományos kutatás céljából továbbítaná, felhasználná.

Az Érintett jogainak gyakorlása iránti kérelmet a jegyzőnél lehet előterjeszteni személyesen, az adatkezelő székhelyén, postai úton vagy elektronikusan az [adatvedelem@budavar.hu](mailto:adatvedelem@budavar.hu) e-mail címen. A jegyző a kérelmet 25 napon belül megvizsgálja és döntéséről a kérelmezőt írásban tájékoztatja. Az Érintett a jogainak megsértése esetén bírósághoz fordulhat vagy a Nemzeti Adatvédelmi és Információszabadság Hatóság vizsgálatát kezdeményezheti.

Nemzeti Adatvédelmi és Információszabadság Hatóság,

Postacím: 1530 Budapest, Pf.: 5.,

Cím: 1055 Budapest, Falk Miksa utca 9-11.

Telefon: +36 (1) 391-1400

E-mail: [ugyfelszolgalat@naih.hu](mailto:ugyfelszolgalat@naih.hu);

web oldala: [https://www.naih.hu](https://www.naih.hu/)

A jogérvényesítés módjára az információs önrendelkezési jogról és az információszabadságról szóló 2011. évi CXII. törvény 22. § és 23. §-ai, valamint az 52-58. §-ai vonatkoznak.

**IV.5. Az 9. számú kérelemhez:** A Magyarország helyi önkormányzatairól szóló 2011. évi CLXXXIX. törvény

„46. § (1) A képviselő-testület ülése nyilvános.

(2) A képviselő-testület

a) zárt ülést tart önkormányzati hatósági, összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén;

b) zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;

c) zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené.”